smcproject/ml-wiki-sentences huggingface dataset:
വടക്കുദിക്ക് താഴെയായി വരുന്ന രൂപത്തിലാണ് ഭൂപടങ്ങൾ രേഖപ്പെടുത്തിയിരിക്കുന്നത്.
ടമാര
2016ലെ കേരള അന്തരാഷ്ട്ര ചലചിത്രോൽസവത്തിൽ പ്രദർശിപ്പിച്ച ഒരു സ്പാനിഷ് ചിത്രമാണ് ടമാര (Tamara)   .
എലിയ ശനൈഡർ (Elia. K. Schneider)  ആണ് ഈ ചിത്രത്തിന്റെ സംവിധായക.
വർഷം : 2016 ദൈർഘ്യം :  110    മിനിറ്റ് നിർമ്മാണം : ജോസഫ് നൊവോഅ (Joseph Novoa) തിരക്കഥ : ഫെർനാണ്ടോ ബുട്ടസോണി,എലിയ ശനൈഡർ സംഗീതം : ഒസ്വാൾഡോ മൊണ്ടേസ് ഛായാഗ്രഹണം: ഒസ്വാൾഡോ മൊണ്ടേസ് അഭിനേതാക്കൾ: ലൂയിസ് ഫെർനാടസ്,പക്രിതി മദൂരോ പ്രദർശന ചലച്ചിത്രോൽസവങ്ങൾ:സിനി ലാറ്റിനോ (Cine Latino FF),ഗോവ ഫിലിം ഫെസ്റ്റിവൽ കഥാസാരം
വെനിസ്വേലയിൽ ജീവിച്ചിരുന്ന  ഭിന്നലിംഗക്കാരനായ പൊതുപ്രവർത്തകൻ ആൻഡ്രിന്റെ ജീവിതത്തെ ആസ്പദമാക്കിയുള്ള ചിത്രമാണിത്.
ആണായി ജനിച്ച് വളർന്ന് യുവത്ത്വത്തിൽ സ്ത്രീയാണെന്ന് നിരിച്ചറിയുന്നതും, അത് മൂലം നേരിടേണ്ടി വരുന്ന പ്രതിസന്ധികളുമാണ് പ്രമേയം.
ടഫോനി ഇംഗ്ലീഷ് വിലാസം https://ml.wikipedia.org/wiki/Tafoni Tafoni at Salt Point State Park , Sonoma County, California .
മണൽക്കല്ല് , ഗ്രാനൈറ്റ് , മണൽ- ചുണ്ണാമ്പുകല്ല് മുതലായവ ഗ്രാനുലർ പാറകളിൽ കാണപ്പെടുന്ന ചെറിയ ഗുഹകൾ പോലെയുള്ള സവിശേഷതയാണ് ടഫോനി (സിംഗുലാർ: ടഫൺ).
വൃത്താകൃതിയിലുള്ള പ്രവേശനങ്ങളും മിനുസമായ കോൺകേവ് മതിലുകളും പലയിടത്തും വശങ്ങളിൽ വലകൾ പോലെ ബന്ധിപ്പിച്ചിരിക്കുന്നു.
പരുക്കനായ കുന്നിൻചെരുവിലും, മലയോരങ്ങളിലും മറ്റു റോക്ക് ഫോർമേഷനുകളിലും ഇവ കൂട്ടമായി കാണപ്പെടുന്നു.
എല്ലാ കാലാവസ്ഥാ വിഭാഗങ്ങളിലും അവ കണ്ടെത്താം.
എന്നാൽ അതു പരന്ന മേഖലാ പ്രദേശങ്ങളിലും അർദ്ധമരുഭൂമികളിലും വരണ്ട മരുഭൂമികളിലും വളരെയധികം കാണുന്നുണ്ട്.
ചിത്രശാല Tafoni from Antarctica Tafoni formation in the mountains near San Francisco .
Tafoni in sandstone, Südpfalz, Rheinland-Pfalz , Germany Tafoni at Elgol, Isle of Skye Tafoni in a Cambrian sandstone, Timna Valley, Negev Desert, Israel .
Tafoni formations, named Gatbawi (Hat Rock), found on the shore of Mokpo 's east harbor, near the mouth of the Yeongsan River , South Jeolla Province , South Korea . ഇതും കാണുക Honeycomb weathering , a similar weathering feature അവലംബം Stoppato, Marco, and Alfredo Bini. Deserts .  Buffalo:  Firefly Books (U.S.) Inc., 2003. ISBN 1-55297-669-6 pp. 30–32 Owen, Athena M., 2007, Tafoni Caves in Quaternary Carbonate Eolianites: Examples from the Bahamas. Masters Thesis, Mississippi State University, 179 pp. Paradise, T.R. 2011. Tafoni and weathered stone basins, in Geomorphology (G. Pope ed.), Reed-Elsevier Geosciences Reference Series MORP v.4: 28pp ബാഹ്യ ലിങ്കുകൾ www.tafoni.com Comprehensive explanation of tafoni, explanations of how they form, images, references Gallery of tafoni along California's Central Coast
ടിഷ്യു ട്രോപ്പിസം ഇംഗ്ലീഷ് വിലാസം https://ml.wikipedia.org/wiki/Tissue_tropism
ഒരു പ്രത്യേക വൈറസ് അല്ലെങ്കിൽ ബാക്ടീരിയയുടെ വളർച്ചയെ പിന്തുണയ്ക്കുന്ന ഹോസ്റ്റിന്റെ കോശങ്ങളും ടിഷ്യുകളുമാണ് ടിഷ്യു ട്രോപ്പിസം .
ചില ബാക്ടീരിയകൾക്കും വൈറസുകൾക്കും വ്യത്യസ്തമായ ടിഷ്യു ട്രോപ്പിസം ഉണ്ട്, അവ പലതരം കോശങ്ങളെയും ടിഷ്യുകളെയും ബാധിക്കും.
ചിലയിനങ്ങൾ പ്രാഥമികമായി ഒരൊറ്റ ടിഷ്യുവിനെ ബാധിക്കുന്നതാകാം.
ഉദാഹരണത്തിന്, റാബിസ് വൈറസ് പ്രാഥമികമായി നാഡീകോശ ടിഷ്യുവിനെ ബാധിക്കുന്നു.
സ്വാധീനിക്കുന്ന ഘടകങ്ങൾ എച്ച് ഐ വി
വൈറൽ ടിഷ്യു ട്രോപ്പിസത്തെ സ്വാധീനിക്കുന്ന ഘടകങ്ങളിൽ ഇവ ഉൾപ്പെടുന്നു: വൈറൽ പ്രവേശനം അനുവദിക്കുന്ന സെല്ലുലാർ റിസപ്റ്ററുകളുടെ സാന്നിധ്യം.
വൈറൽ റെപ്ലിക്കേഷനിൽ ഉൾപ്പെടുന്ന ട്രാൻസ്ക്രിപ്ഷൻ ഘടകങ്ങളുടെ ലഭ്യത.
വൈറൽ ട്രോപോജന്റെ തന്മാത്രാ സ്വഭാവം.
ഒരു കോശത്തിലോ വൈറൽ ഉപരിതലത്തിലോ കാണപ്പെടുന്ന പ്രോട്ടീനുകളാണ് സെല്ലുലാർ റിസപ്റ്ററുകൾ .
ഈ റിസപ്റ്ററുകൾ കീകൾ പോലെയാണ്.
അവ, വൈറൽ സെല്ലിനെ ഒരു സെല്ലുമായി സംയോജിപ്പിക്കാനും സ്വയം അറ്റാച്ചുചെയ്യാനും അനുവദിക്കുന്നു.
ടിഷ്യു ട്രോപ്പിസം - ഘട്ടങ്ങൾ: വൈറസ് ബോഡിയിലേക്ക് പ്രവേശിക്കുന്നു വൈറൽ സെൽ ഹോസ്റ്റ് സെല്ലുമായി സംയോജിച്ച് അതിന്റെ ഉള്ളടക്കങ്ങൾ ഹോസ്റ്റ് സെല്ലിലേക്ക് ചേർക്കുന്നു വിപരീത ട്രാൻസ്ക്രിപ്ഷൻ സംഭവിക്കുന്നു വൈറൽ എൻസൈം വഴി ഹോസ്റ്റ് ഡിഎൻഎയുമായി വൈറൽ ഡിഎൻഎ സംയോജിപ്പിക്കുന്നു ആർ‌എൻ‌എ , വൈറൽ പ്രോട്ടീൻ എന്നിവയുടെ ഉത്പാദനം വൈറൽ കണിക കൂട്ടിച്ചേർക്കപ്പെടുന്നു കോശത്തിൽ നിന്ന് വൈറൽ കണിക മുകുളങ്ങൾ, കോശ സ്തരത്തിന്റെ ഒരു ഭാഗം ഉപയോഗിച്ച് ടിഷ്യു ട്രോപ്പിസം തുടരാൻ ആവശ്യമായ എല്ലാ റിസപ്റ്ററുകളുമുള്ള ഒരു പുതിയ ടിഷ്യു സ്വന്തമാക്കുന്നു.
അവലംബം Raven, Peter H.(2008).
"Biology 8th Edition".
New York, McGraw-Hill.
↑ {{ cite web }} : | last1= has numeric name ( help ) ; External link in | website= ( help ) ↑ {{ cite web }} : External link in | website= ( help ) ↑ [ https://www.ncbi.nlm.nih.gov/pmc/articles/PMC4881934/
ടിഷ്യു പേപ്പർ Tissue paper sheet
ടിഷ്യു പേപ്പർ: വളരെ നേർത്തതും കൂടുതൽ നനവ് ഒപ്പാവുന്നതുമായ കടലാസ്സാണ് ടിഷ്യു പേപ്പർ.
ടിഷ്യു എന്ന് മാത്രവും പറയാറുണ്ട്.
പേപ്പർ പൾപ്പ് പുനരുപയോഗത്തിലൂടെയാണ് ടിഷ്യുവിലധികവും ഇന്ന് നിർമ്മിക്കപ്പെടുന്നത്.
തൂക്ക് കുറവ്, ഘനകുറവ്, തെളിച്ച കൂടുതൽ, വലിവ്, നനവ് ഒപ്പൽ എന്നിവയൊക്കെയാണ് ടിഷ്യുവിനെ മറ്റ് കടലാസ്സ് ഇനങ്ങളിൽ നിന്നും വേർത്തിരിക്കുന്നത്.
ശൗച്യം‌- ശുചിത്ത്വ ഉല്പനങ്ങളാണ് ടിഷ്യുവിലേറിയ പങ്കും.
ഇവയിൽ തന്നെ പല ഇനങ്ങളുണ്ട്.
മുഖത്ത് ഉപയോഗിക്കാൻ പ്രത്യേകമായി നിർമ്മിക്കപ്പെടുന്ന ഫേശിയൽ ടിഷ്യു(facial tissue)-കൈയ്യും മുഖവും തുടയ്ക്കുന്നതിനു പുറമെ, ചെറിയ മുറിവുകൾ വൃത്തിയാക്കാനും ,  കണ്ണടകൾ തുടയ്ക്കാനും ഒക്കെയായി ഇവ ഉപയോഗിക്കുന്നു.
പേപ്പർ ടവൽ : ഫേഷ്യൽ ടിഷ്യുവിനെക്കാളും കട്ടിയും ഘനവുമുള്ളതാണ് പേപ്പർ ടവൽ
പൊതി കടലാസ്സ് (wrapping towel) നേർത്തതും പ്രകാശം കടക്കുന്നതുമായ ഈ കടലാസ്സ് പലവിധ സാധനങ്ങൾ പൊതിയാൻ ഉപയോഗിക്കുന്നു.
ടോയിലറ്റ് പേപ്പർ- ശൗച്യ നിർവ്വഹണത്തിനായി ഉപയോഗിക്കുന്ന ടിഷ്യുവിനെയാണ് ടോയിലറ്റ് പേപ്പർ.
റോളുകളായിട്ടാണ് ഇവയുടെ ലഭ്യത.
ഇന്ന് യൂറോപ്പിൽ മാത്രമായി പ്രതിവർഷം 20 ബില്യൺ റോളുകൾ  ഉപയോഗിക്കപ്പെടുന്നു എന്നാണ് കണക്ക്.
ടിഷ്യുവിന്റെ ആഗോള പ്രതിവർഷം ഉല്പാദനം 21മില്യൺ ടൺ ആണത്രേ.
ഇതിൽ 6മില്യൺ യൂറോപ്പിന്റെ സംഭാവനയാണ്.
അതാകട്ടെ 10ബില്യൺ യൂറൊ വിലമതിക്കുന്നതും.
പാരിസ്ഥിതിക അഘാതം
കടലാസ്സ് നിർമ്മാണം വരുത്തിവയ്ക്കുന്ന പാരിസ്ഥിതിക അഘാതം ഭീമമാണ്.
പലപ്പോഴും നിയമവിരുദ്ധമായ മരം മുറിയിലൂടെയാണ് കടലാസ്സ് നിർമ്മാതാക്കൾ പൾപ്പിനുള്ള സ്രോതസ്സ് കണ്ടെത്തുന്നത്.
വനനശീകരണത്തിനു (deforesttation) കാരണമാകുന്ന പ്രവർത്തങ്ങളിൽ മുൻപന്തിയിൽ നിൽക്കുന്നത് കടലാസ്സ് നിർമ്മാണമാണ്.
അതിൽ തന്നെ ഗണ്യമായ സംഭാവന ടിഷ്യുപേപ്പറിന്റെയും.
2005ൽ മാത്രം ടോയിലറ്റ് പേപ്പറിന്റെ  ആഗോള ആളോഹരി ഉപഭോഗം 3.8കിലോഗ്രാം ആയിരുന്നത്രേ.
"ഓരോ ദിവസവും 270,000 മരങ്ങളിൽ കക്കൂസിലൂടെ ഫ്ലഷ് ചെയ്യപ്പെട്ടും ചപ്പുചവറായും നശിപ്പിക്കപ്പെടുന്നുണ്ട് " എന്ന് വേൾഡ് വാച്ച് (worldwatch) സംഘടന രേഖപ്പെടുത്തുന്നു.
ഇതിൽ 10% ടോയിലറ്റ് പേപ്പർ മാത്രം വരുമത്രേ.
ടിൻഡ്ഫ്ജല്ലജോക്കുൾ ഇംഗ്ലീഷ് വിലാസം https://ml.wikipedia.org/wiki/Tindfjallaj%C3%B6kull
ഐസ്ലാൻഡിൽ തെക്കുഭാഗത്തുള്ള ഒരു സ്ട്രാറ്റോവോൾക്കാനോയാണ് ടിൻഡ്ഫ്ജല്ലജോക്കുൾ .
54,000 വർഷം പഴക്കമുള്ള Thrsmörk Ignimbrite പൊട്ടിത്തെറിയിൽ 5 കി.
മീറ്റർ ദൈർഘ്യമുള്ള കാൾഡെറ രൂപവത്കരിച്ചു.19 ചതുരശ്ര കിലോമീറ്ററിലധികം ഹിമാനി ഇവിടെ ഉണ്ടാകുന്നു.
അതിന്റെ ഉയർന്ന കൊടുമുടി Ýmir (1462m) ആണ്.
നോർസ് പുരാണത്തിലെ ഭീമൻ İmir എന്നതിൽ നിന്നാണ് ഇതിന് ഈ പേര് ലഭിച്ചത്.
ഏറ്റവും ഒടുവിലത്തെ സ്ഫോടനം ഹോളോസീനിലെ അജ്ഞാത സമയത്തായിരുന്നു ഇതും കാണുക ഐസ്‌ലാന്റിലെ അഗ്നിപർവ്വതങ്ങൾ ഐസ്‌ലാന്റിലെ ഹിമാനികൾ ഐസ്‌ലാന്റിന്റെ വോൾക്കാനിസം അവലംബങ്ങൾ ബാഹ്യ ലിങ്കുകൾ Tindfjallajökull Archived 2019-03-01 at the Wayback Machine .
in the Catalogue of Icelandic Volcanoes Map of the area
ടിസോ നദി ഇംഗ്ലീഷ് വിലാസം https://ml.wikipedia.org/wiki/Tisza_river
കിഴക്കൻ യൂറോപ്പിലെ ഒരു നദിയായ ടിസോ ഡാന്യൂബിന്റെ പ്രധാന പോഷകനദിയാണ്.
ബ്ലാക് ടിസോ, വൈറ്റ് ടിസോ എന്നീ അരുവികൾ കൂടിച്ചേർന്നാണ് ടിസോ രൂപംകൊള്ളുന്നത്.
പടിഞ്ഞാറൻ ഉക്രെയ്നിലെ കാർപേതിയൻ മലനിരകളിൽ വച്ചാണിവ യോജിക്കുന്നത്.
ഉക്രെയ് ൻ, ഹംഗറി , യൂഗോസ്ലാവിയ എന്നീ രാജ്യങ്ങളിലൂടെ ഒഴുകുന്ന ടിസോ നദിക്ക് 1350 കി.
ഉത്തര യുഗോസ്ലാവിയയിലൂടെ ഏകദേശം 483 കി.
ഡാന്യൂബിന് സമാന്തരമായി ഒഴുകുന്ന ടിസോ നൊവിസദിന് (Novisad) കിഴക്ക് വച്ച് ഡാന്യൂബിൽ സംഗമിക്കുന്നു.
തുടക്കത്തിൽ വടക്കു കിഴക്കൻ ദിശയിലേക്കൊഴുകുന്ന നദി യുഗോസ്ലാവിയയിൽ പ്രവേശിക്കുന്നതോടെ തെക്കു പടിഞ്ഞാറൻ ദിശയിലും തെക്കൻ ദിശയിലും വഴിമാറി ഒഴുകുന്നു.
യുഗോസ്ലാവിയയിൽ നിർമിച്ചിട്ടുള്ള നിരവധി കനാലുകൾ ഈ രണ്ടു നദികളെയും തമ്മിൽ ബന്ധിപ്പിക്കുന്നുണ്ട്.
ഒരു ജലവൈദ്യുതോത്പാദന കേന്ദ്രവും ടിസോയിൽ പ്രവർത്തിക്കുന്നു.
ജലസേചനവും ഈ പദ്ധതിയുടെ പരിധിയിൽ ഉൾപ്പെടുന്നു.
കോറോസ, മുറേസൽ എന്നിവയാണ് ടിസോയുടെ പ്രധാന പോഷകനദികൾ.
മത്സ്യസമ്പന്നമാണ് ടിസോ നദി.
ഇത് നദിയുടെ പ്രാധാന്യം ഏറെ വർധിപ്പിക്കുവാൻ സഹായകമാകുന്നുണ്ട്.
അവലംബം പുറംകണ്ണികൾ http://www.icpdr.org/icpdr-pages/tisza_basin.htm http://www.britannica.com/EBchecked/topic/597080/Tisza-River https://web.archive.org/web/20050405144042/http://www.grid.unep.ch/product/publication/download/tisza.pdf http://www.ce-review.org/00/7/kiss7.html Archived 2011-08-05 at the Wayback Machine .
Images for tisza river കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടിസോ നദി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടിൻ ഡ്രം ഇംഗ്ലീഷ് വിലാസം https://ml.wikipedia.org/wiki/Tin_Drum
സാഹിത്യത്തിനുള്ള നോബൽ പുരസ്കാരം നേടിയ ഗുന്തർ ഗ്രാസിന്റെ ആദ്യ കൃതിയാണ് ദ ടിൻ ഡ്രം .
ആധുനിക യൂറോപ്യൻ സാഹിത്യത്തിലെ സുപ്രധാന രചനകളിലൊന്നാണിത്.
നിരൂപകപ്രശംസ നേടിയ ഈ നോവൽ മാത്രമല്ല,  ബെസ്റ്റ് സെല്ലറായിരുന്നു.
പിൽക്കാലത്ത് ഗബ്രിയേൽ ഗാർഷ്യ മാർക്കേസിലൂടെ പൂർണതയിലെത്തിയ മാജിക്കൽ റിയലിസത്തിന്റെ വികസനത്തിനും ഈ നോവൽ വഴിതുറന്നു.
1959ൽ രണ്ടാം ലോകയുദ്ധം പ്രമേയമാക്കി എഴുതിയ നാസി വിരുദ്ധകൃതിയാണ് ഇത്.
മൂന്നാമത്തെ വയസ്സിൽ ഇനി വളരേണ്ട എന്ന് തീരുമാനിച്ച ഒരു ബാലമനുഷ്യൻ ഓസ്‌കർ മാറ്റസെറാത്തിന്റെ കാഴ്ചപ്പാടിലൂടെ 20-ാം നൂറ്റാണ്ടിന്റെ  ചരിത്രമാണ് കഥനം ചെയ്യപ്പെടുന്നത്.
1979-ൽ പുറത്തിറങ്ങിയ ടിൻ ഡ്രമ്മിന്റെ ചലച്ചിത്രാവിഷ്‌കാരത്തിന് അക്കൊല്ലത്തെ കാൻ ചലച്ചിത്രമേളയിലെ പാം ദ ഓർ അവാർഡും മികച്ച വിദേശ ചിത്രത്തിനുള്ള ഓസ്‌കർ അവാർഡും ലഭിച്ചു.
അവലംബം ↑ പുറം കണ്ണികൾ Gunter Grass discusses The Tin Drum on the BBC World Service programme World Book Club Extensive Review (in German) The Tin Drum , reviewed by Ted Gioia (Conceptual Fiction) Archived 2015-04-16 at the Wayback Machine .
ടിഷ്യൻ വെസല്ലി ഇംഗ്ലീഷ് വിലാസം https://ml.wikipedia.org/wiki/Titian വെനീസിൽ ടിഷാന്റേയും ശവകുടീരം.
‍ടിഷ്യൻ, വെസല്ലി (1485 - 1576) ഒരു പ്രമുഖ ഇറ്റാലിയൻ ചിത്രകാരനായിരുന്നു .
പതിനാറാം നൂറ്റാണ്ടിലെ വെനീഷ്യൻ സ്കൂൾ ചിത്രകാരന്മാരിൽ പ്രമുഖനായിരുന്നു.
മൈക്കലാഞ്ജലൊയോടൊപ്പം ഇദ്ദേഹം ഇറ്റാലിയൻ ചിത്രകലയുടെ പ്രശസ്തി വർധിപ്പിച്ചു.
പ്രഗല്ഭനായ ഒരു കൗൺസിലറും സൈനികനുമായിരുന്ന ഗ്രെഗോറിയോ വെസെല്ലിയുടെയും ലൂസിയയുടെയും മകനായി ഇറ്റലിയിലെ ആൽപ്സ് പ്രദേശത്ത് 1485-ൽ ജനിച്ച ടിഷ്യൻ വെനിഷ്യൻ ചിത്രകലാവിദഗ്ദ്ധനായിരുന്ന ജിയോവന്നി ബെല്ലിനിയുടെ കീഴിൽ പരിശീലനം നേടിയിരുന്നതായി കരുതപ്പെടുന്നു.
തുടർന്ന് പുരോഗമനചിന്താഗതിക്കാരനായ ജോർജിയോണിന്റെ സഹപ്രവർത്തകനായി.
1510-ൽ ജോർജിയോൺ അന്തരിച്ചപ്പോൾ അദ്ദേഹം പൂർത്തിയാക്കാതിരുന്ന സ്ലീപിംങ് വീനസ് എന്ന ചിത്രം ടിഷ്യനാണ് മുഴുമിപ്പിച്ചത്.
1516-ൽ ജിയോവന്നി ബെല്ലിനി അന്തരിച്ചതിനെ തുടർന്ന് വെനീഷ്യൻ റിപ്പബ്ലിക്കിലെ ഔദ്യോഗികചിത്രകാരനായി ടിഷ്യൻ അവരോധിക്കപ്പെട്ടു.
ടിഷ്യന്റെ ഒരു രചന വീനസ് ഒഫ് അർബിനോ
1533-ൽ ഹോളി റോമൻ എംപറർ ചാൾസ് അഞ്ചാമന്റെ കൊട്ടാരചിത്രകാരനായി ടിഷ്യൻ അവരോധിക്കപ്പെട്ടു.
ഓർഡർ ഒഫ് ദ് ഗോൾഡൻ സ്പർ ടിഷ്യന് ലഭിച്ചത് ഈ കാലയളവിലാണ്.
1545-46 കാലയളവിൽ വിശിഷ്ടാതിഥിയായി റോമിലെത്തിയപ്പോൾ ടിഷ്യൻ മൈക്കലാഞ്ജലൊയെ സന്ദർശിച്ചു.
തുടർന്നുള്ള വർഷങ്ങളിൽ ഓഗ്സ്ബർഗിലെ രാജധാനിയിലെത്തി ചാൾസിന്റെ മകനും പിൽക്കാല സ്പെയിൻ ഭരണാധികാരിയുമായ ഫിലിപ് രണ്ടാമനെ സന്ദർശിച്ചു.
വളരെക്കാലം ടിഷ്യന്റെ മുഖ്യരക്ഷാധികാരി ഇദ്ദേഹമായിരുന്നു.
ടിഷ്യന്റെ ചുമതലയിൽ രൂപംകൊണ്ട സ്റ്റുഡിയോയിൽ അദ്ദേഹത്തിന്റെ മകനായ ഒറാസിയോയും മറ്റു പല കുടുംബാംഗങ്ങളും പ്രവർത്തകരായിരുന്നു.
വെനിസിലെ പ്രമുഖ ചിത്രകാരനായി മാറിയ ടിഷ്യൻ പ്രശസ്ത സാഹിത്യകാരനായ പിയത്രോ അരറ്റിനോ, ശില്പിയായ യാക്കപ്പോ സൻസോവിനോ എന്നിവരുമായി ചേർന്ന് വെനീസിലെ സാംസ്കാരിക ജീവിതത്തെ ആകർഷകമാക്കി.
ടിഷ്യന്റെ ചിത്രങ്ങൾ
സാഹിത്യസംഭവങ്ങളെ ആധാരമാക്കി ടിഷ്യൻ വരച്ച പല ചിത്രങ്ങളും നവോത്ഥാനത്തിന് ഉണർവേകി.
ചിത്രരചനയ്ക്കു പുറമേ വാസ്തുശില്പകലയിലും പ്രാവീണ്യം നേടിയ ടിഷ്യന്റെ സേവനം പലരും ഉപയോഗപ്പെടുത്തിയിരുന്നു.
ആധുനിക നിരൂപകർ ടിഷ്യന്റെ ചിത്രരചനയെ ആറു ഘട്ടങ്ങളായി തരം തിരിക്കുന്നു.
ആദ്യഘട്ടം റേപ് ഒഫ് യൂറോപാ ടിഷ്യൻ വരച്ചത്
1516 വരെയുള്ള ആദ്യഘട്ടത്തിൽ ബെല്ലിനിയുടെയും മറ്റും കാവ്യപാരമ്പര്യത്തിലുടലെടുത്ത ഒരു ശൈലിയാണ് പ്രകടമാകുന്നത്.
സേക്രഡ് ആൻഡ് പ്രൊഫേൻ ലൗ എന്ന ചിത്രവും മറ്റും ഈ കാലയളവിൽ ടിഷ്യനെ ശ്രദ്ധേയനാക്കി.
1516 മുതൽ 1530 വരെയുള്ള രണ്ടാംഘട്ടത്തിൽ ബലിപീഠങ്ങളിലെ സ്മാരകചിത്രങ്ങളായിരുന്നു ടിഷ്യന്റെ മുഖ്യസംഭാവനകൾ.
അസംപ്ഷൻ ഒഫ് ദ് വെർജിൻ, മഡോണ ഒഫ് ദ് പെസാറോ ഫാമിലി, ഡെത്ത് ഒഫ് സെന്റ്പിറ്റർ മർട്യർ
എന്നിവ ഏറെ പ്രാധാന്യമർഹിക്കുന്നു.
പുരാണ സംബന്ധമായ ഏതാനും ചിത്രങ്ങളും ഈ കാലയളവിൽ ടിഷ്യൻ രചിക്കുകയുണ്ടായി.
വർഷിപ് ഒഫ് വീനസ്, ബക്കാനൻ ഒഫ് ദി ആൻഡ്രിയൻസ്, ബാക്കസ് ആൻഡ് അരിയാദ്നെ എന്നീ ചിത്രങ്ങൾ ഫെറാറയിലെ ഡ്യൂക്കിനുവേണ്ടി രചിച്ചവയാണ്.
നിറക്കൂട്ടുകളുടെ നിയന്ത്രണവും നൂതനത്വവും ടിഷ്യൻ ചിത്രങ്ങളുടെ സവിശേഷതയായി മാറി.
മൂന്നാംഘട്ടം ചാൾസ് അഞ്ചാമൻ ടിഷ്യൻ വരച്ച ചിത്രം
1530 മുതൽ 40 വരെയുള്ള മൂന്നാം ഘട്ടത്തിൽ കഠിനപ്രയത്നത്തിൽ നിന്നു പിന്തിരിഞ്ഞ ടിഷ്യൻ സ്വാഭാവികരൂപങ്ങൾ വരച്ചുകാട്ടുന്നതിലാണ് ശ്രദ്ധ കേന്ദ്രീകരിച്ചത്.
വീനസ് ഒഫ് അർബിനോ , പ്രസന്റേഷൻ ഒഫ് ദ് വെർജിൻ എന്നിവ ഈ വിഭാഗത്തിൽ ഉൾപ്പെടുന്നു.
ഇതിനു പുറമേ ശ്രദ്ധേയരായ ചില വ്യക്തികളുടെ ചിത്രങ്ങളും ടിഷ്യൻ വരയ്ക്കുകയുണ്ടായി.
ചാൾസ് അഞ്ചാമൻ , കാർഡിനൻ ഇപ്പോലിറ്റോ ഡിമെഡിസി , ഫ്രാൻസിസ് ഒന്നാമൻ എന്നിവരുടെ ചിത്രങ്ങൾ ശ്രദ്ധേയമായി.
നാലാംഘട്ടം
ടിഷ്യന്റെ റോമാ സന്ദർശനവും മൈക്കലാഞ്ജലോയുമായുള്ള ചങ്ങാത്തവുമാണ് 1540 മുതൽ 1550 വരെയുള്ള നാലാംഘട്ടത്തിന്റെ സവിശേഷത.
നിറക്കൂട്ടുകൾക്ക് ഏറെ പ്രാധാന്യം നൽകിയിരുന്ന ടിഷ്യൻ രൂപങ്ങൾക്ക് പ്രാമുഖ്യം നൽകിയ ഇറ്റാലിയൻ ചിത്രരചനയിൽ ഏറെ ആകൃഷ്ടനായി.
അഞ്ചാംഘട്ടം
അഞ്ചാം ഘട്ടത്തിൽ (1550-60) അദ്ദേഹം രചിച്ച റേപ് ഒഫ് യൂറോപാ , വീനസ് ആൻഡ് അഡോണിസ് , വീനസ് ആൻഡ് ദ് ല്യൂട്ട് പ്ലെയർ എന്നീ ചിത്രങ്ങളിൽ ഇറ്റാലിയൻ ചിത്രരചനയുടെ സ്വാധീനം തെളിഞ്ഞുകാണാം.
ആറാംഘട്ടം
1560-നുശേഷമുള്ള ആറാം ഘട്ടത്തിൽ ടിഷ്യന്റെ ചിത്രരചനാമുന്നേറ്റത്തിന്റെ ഒരാവർത്തനമാണ് പ്രകടമാകുന്നത്: തനതായ ശൈലിയിലേക്കുള്ള ഒരു തിരിച്ചുവരവ്.
മർട്യർഡം ഒഫ് സെന്റ് ലാറൻസ് , ആദം ആന്റ് ഈവ് എന്നീ ചിത്രങ്ങൾ ഇക്കാലത്ത് രചിച്ചവയാണ്.
സ്വന്തം സ്മാരകത്തിനുവേണ്ടി പിയേത എന്നൊരു ചിത്രവും പൂർത്തിയാക്കി.
മാസ്റ്റർ പീസ്
ടിഷ്യന്റെ ആദ്യകാല ചിത്രങ്ങളിൽ ഏറെ ആകർഷകമായവ ബലിപീഠങ്ങൾക്കുവേണ്ടി രചിച്ചവയാണ്.
അസംപ്ഷൻ ഒഫ് ദ് വെർജിൻ എന്ന ചിത്രത്തിന്റെ വലിപ്പം അന്നത്തെ യാഥാസ്ഥിതികരെ ഞെട്ടിക്കുക തന്നെ ചെയ്തു.
എങ്കിലും ഇതൊരു മാസ്റ്റർ പീസായി അംഗീകരിക്കപ്പെട്ടു.
ഡത്ത് ഒഫ് സെന്റ്പീറ്റർ മർട്യർ എന്ന ചിത്രത്തിൽ സെന്റ് പീറ്ററിന്റെ കൊലപാതകം സ്മാരകതുല്യമായ അനേകം വൃക്ഷങ്ങളുടെ പശ്ചാത്തലത്തിലാണ് വരച്ചുകാട്ടിയിരിക്കുന്നത്.
രൂപങ്ങളും പ്രകൃതിദൃശ്യങ്ങളും തമ്മിലുള്ള ഗാഢബന്ധം ടിഷ്യന്റെ ചിത്രങ്ങളിൽ പ്രാധാന്യമർഹിക്കുന്നു.
1576 ആഗസ്റ്റ് 27-ന് ഇദ്ദേഹം നിര്യാതനായി.
ഗ്യാലറി Violante , c. 1515.
Doge Andrea Gritti ,  the Doge of Venice from 1523 to 1538.
Federico II Gonzaga, c. 1525.
Portrait of Philip II , c. 1554.
The Death of Actaeon , 1559-1575.
In Titian's later works, the forms lose their solidity and melt into the lush texture of shady, shimmering colors and unsettling atmospheric effects.
In addition to energetic brushwork, Titian was said to put paint on with his fingers toward the completion of a painting.
The Flaying of Marsyas , little known until recent decades ( Kroměříž Archdiocesan Museum, Czech Republic ), c. 1570-1576.
Christ - (fragment) 1553, oil on canvas , 68x62cm, Prado Museum Madrid .
Religion saved by Spain, 1572-1575, Prado Museum, Madrid, Spain.
Portrait of Jacopo Sannazaro അവലംബം പുറത്തേക്കുള്ള കണ്ണികൾ ടിഷ്യൻ, വെസല്ലി ടിഷ്യൻ, വെസല്ലി ടിഷ്യൻ, വെസല്ലി Archived 2011-01-06 at the Wayback Machine .
ടിഷ്യൻ, വെസല്ലി വീഡിയോ ടിഷ്യൻ, വെസല്ലിയുടെ ചിത്രങ്ങൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടിഷ്യൻ വെസല്ലി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടിൻ സോൺസിയ ഇംഗ്ലീഷ് വിലാസം https://ml.wikipedia.org/wiki/Tin_Sontsia
കൈവിൽ നിന്നുള്ള ഒരു ഉക്രേനിയൻ നാടോടി മെറ്റൽ ബാൻഡാണ് ടിൻ സോൺസിയ എന്നിരുന്നാലും അവരുടെ സംഗീതത്തിൽ സിംഫണിക് ലോഹത്തിന്റെ ഘടകങ്ങൾ അടങ്ങിയിരിക്കുന്നു.
പ്രാഥമികമായി ബാൻഡിന്റെ ശൈലി ഇതര റോക്കിനോട് അടുത്തായിരുന്നു.
എന്നാൽ 2003-ൽ അവർ "കോസാക്ക് റോക്ക്" എന്ന് വിളിക്കപ്പെടുന്നതിലേക്ക് എത്തി.
ബെലാറഷ്യൻ ഗാനങ്ങൾ ഒഴികെ മിക്കവാറും എല്ലാ വരികളും ഉക്രേനിയൻ ഭാഷയിലാണ്.
ബാൻഡ് നിരവധി ഉത്സവങ്ങളിൽ പങ്കെടുത്തിട്ടുണ്ട്.
അവയിൽ ഏറ്റവും വലുത് ബസോവിഷയും സാഖിദും ആണ്.
അവർ വിപുലമായി പര്യടനം നടത്തുകയും എടിഒ മേഖലയിൽ യുദ്ധം ചെയ്യുന്ന ഉക്രേനിയൻ സൈനികരെ പിന്തുണയ്ക്കുകയും ചെയ്യുന്നു.
യുവേഫ യൂറോ 2016 കപ്പിൽ ഉക്രെയ്ൻ ദേശീയ ഫുട്ബോൾ ടീമിന്റെ അനൗദ്യോഗിക ഗാനമായിരുന്നു അവരുടെ "കൊസാക്കി" എന്ന ഗാനം.
ഇതേ ഗാനം പ്രൊഫഷണൽ ബോക്‌സർ ഒലെക്‌സാണ്ടർ ഉസിക്കിന്റെ ആമുഖമായി വർത്തിക്കുന്നു.
അംഗങ്ങൾ Tin Sontsia in 2016 Current members Serhiy Vasyliuk (lead vocal, acoustic guitar) Ivan Luzan (bandura) Mykola Luzan (guitar, singing) Volodymyr Khavruk (drums) Ruslan Mikaelyan (guitar) Ivan Hryhoriak (bass) ഡിസ്ക്കോഗ്രാഫി Albums 2002 - Святість Віри ( Holiness the Faith , Sviatist Viry, Demo) 2005 - За Межею ( Beyond the Bound , Za Mezheiu, Demo) 2005 - Над Диким Полем ( Above the Wild Field , Nad Dykym Polem) 2007 - Полум'яна Рута ( Flaming Rue , Polumiana Ruta) 2011 - Танець Серця ( Dance of the Heart , Tanets Sertsia) 2014 - Грім В Ковальні Бога ( Thunder In The Blacksmith Of God , Hrim V Kovalni Boha) 2016 - Буремний Край ( Rebellious Land , Buremnyi Krai) 2018 - Зачарований Світ ( Enchanted World , Zacharovanyi Svit) 2020 - На Небесних Конях ( On Heveanly Horses , Na Nebesnykh Koniakh) Side and solo projects 2005 - Зачарований Світ ( Enchanted World , Zacharovanyi Svit) 2010 - Сховане обличчя ( Hidden Face , Skhovane Oblychchia) അവലംബം പുറംകണ്ണികൾ Tin Soncya എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് ടിൻ സോൺസിയ 's ചാനൽ യൂട്യൂബിൽ Last.fm ഫലകം:Metal Archives Interview with Serhiy Vasylyuk on "Radio Liberty Ukraine" (in Ukrainian) Interview with Serhiy Vasylyuk in "Ukrayina Moloda" (in Ukrainian)
ടിൻടിൻ ഇംഗ്ലീഷ് വിലാസം https://ml.wikipedia.org/wiki/Tintin
മൊട്ടത്തലയിലൊരു മുൻകുടുമയുമായി സാഹസികസഞ്ചാരം നടത്തുന്ന കാർട്ടൂൺ കഥാപാത്രമാണ് ടിൻ ടിൻ .
ടിൻടിൻ കോമിക് ബുക്കുകളിലാണ് ഈ കഥാപാത്രം പ്രത്യക്ഷപ്പെട്ടിരുന്നത്.
യൂറോപ്പിലെ ഏറ്റവും പ്രശസ്തമായ കോമിക് ബുക്കുകളിലൊന്നാണ്.
ജോർജെസ് റെമി (ഹെർഗെ) എന്ന കാർട്ടൂണിസ്റ്റാണ് ഈ കഥാപാത്രത്തിന്റെ രചയിതാവ്.
1929 ജനവരി 10 -ന് 'ലെ വെങ്ടിമെ സീക്കിൾ' എന്ന ബെൽജിയൻ പത്രത്തിന്റെ വാരാന്ത്യഹാസ്യപ്പതിപ്പായ 'ലെ പെറ്റിറ്റ് വിങ്ടിമ'യിലൂടെയാണ് സന്തതസഹചാരിയായ സ്‌നോവി എന്ന നായക്കുട്ടിയുമായി 'ടിൻ ടിൻ' സാഹസിക സഞ്ചാരം തുടങ്ങിയത്.
1999-ൽ 'ലേ മൊൺഡെ' ദിനപത്രം നടത്തിയ സർവേയിൽ 20-ാം നൂറ്റാണ്ടിനെ സ്വാധീനിച്ച പുസ്തങ്ങളിൽ ടിൻ ടിൻ സാഹസികപരമ്പരയലെ അഞ്ചാം വാല്യമായ 'ദ ബ്ലൂ ലോട്ടസും' ഉൾപ്പെട്ടിരുന്നു.
23 കോടി ടിൻ ടിൻ കോമിക്കുകളുടെ പ്രതികൾ ലോകത്തെമ്പാടുമായി വിറ്റുപോയെന്നാണ് കണക്കുകൾ പറയുന്നത്.
70 ഭാഷകളിലേക്ക് ഈ കാർട്ടൂൺ കഥാപാത്ര കോമിക്കുകൾ മൊഴിമാറ്റം ചെയ്യപ്പെട്ടിട്ടുണ്ട്.
അവലംബം ↑ http://www.mathrubhumi.com/story.php?id=514335%5Bപ്രവർത്തിക്കാത്ത+കണ്ണി%5D അധിക വായനയ്ക്ക് പുറം കണ്ണികൾ ഔദ്യോഗിക വെബ്സൈറ്റ് Tintinologist.org — Long-established English-language fan site.
Egmont.co.uk Archived 2014-03-27 at the Wayback Machine .
— Tintin books, UK Hachettebookgroup.com Archived 2013-07-08 at the Wayback Machine .
— Tintin books, US
ടിൻ പ്ലേറ്റ് വ്യവസായം ഇംഗ്ലീഷ് വിലാസം https://ml.wikipedia.org/wiki/Tin_Plate_Industry
ടിൻ പൂശിയ സ്റ്റീൽ കൊണ്ടുള്ള വസ്തുക്കൾ നിർമ്മിക്കുന്ന വ്യവസായം.
മൃദുവും വെള്ളിപോലെ തിളങ്ങുന്നതുമായ ടിൻ അഥവാ തകരം എന്ന ലോഹം വളരെ അപൂർവമായി മാത്രമേ ലോഹരൂപത്തിൽ നേരിട്ട് ഉപയോഗിക്കുന്നുള്ളൂ.
ടിൻ പ്രധാനമായും സങ്കരലോഹങ്ങൾ (അലോയ്കൾ) നിർമ്മിക്കാനുള്ള ഒരു ഏജന്റാണ്.
ചെമ്പ് , ഈയം , സിങ്ക് , ഇരുമ്പ് , കാഡ്മിയം , നാകം , കോബാൾട്ട് , ടൈറ്റാനിയം തുടങ്ങിയ ലോഹങ്ങൾ ടിന്നുമായി ചേർത്ത് വളരെ വേഗം അലോയ് നിർമ്മിക്കാം.
ഓട് , പ്യൂറ്റെർ, സോൾഡർ എന്നിവയാണ് പ്രധാന ടിൻ അലോയ്കൾ.
സ്റ്റീലിന്റെ പുറത്തു പൂശുന്നതിനുവേണ്ടിയാണ്, മൊത്തം ടിന്നിന്റെ 40 ശതമാനവും ഉപയോഗിക്കുന്നത്.
ഇംഗ്ലണ്ടിലെ ലിവർപൂൾ, യു. എസ്സിലെ ടെക്സാസ് എന്നീ സ്ഥലങ്ങളിലാണ് ഏറ്റവുമധികം ടിൻ പ്ലേറ്റ് വ്യവസായശാലകളുള്ളത്.
മധ്യയുഗത്തിൽ യൂറോപ്യൻ രാജ്യങ്ങളിൽ ചിത്രപ്പണികളുള്ള പാത്രങ്ങൾ നിർമ്മിക്കുന്നതിനാണ് ടിൻ പ്ലേറ്റ് ഉപയോഗിച്ചു തുടങ്ങിയത്.
-ത്തോടെ ടിൻ പ്ലേറ്റ് നിർമ്മാണവിദ്യ പ്രചരിച്ചു.
ചായക്കപ്പുകൾ, ട്രേകൾ, പാത്രങ്ങൾ, മെഴുകുതിരിക്കാലുകൾ എന്നിവ നിർമ്മിക്കുന്നതിനുവേണ്ടി ടിൻ പ്ലേറ്റ് ഉപയോഗിച്ചു തുടങ്ങി.
എന്നാൽ, ഇന്ന് ടിൻ പ്ലേറ്റുകൾ ഏറ്റവുമധികം ഉപയോഗിക്കുന്നത് ആഹാരസാധനങ്ങൾ, പാനീയങ്ങൾ എന്നിവ സംഭരിച്ചു സൂക്ഷിക്കുന്നതിനുള്ള കാനുകൾ നിർമ്മിക്കുന്നതിനാണ്.
ഒരു വിഷവസ്തു അല്ലാത്തതിനാൽ ആഹാര സാധനങ്ങൾ സൂക്ഷിക്കുന്നതിന് ടിൻകാനുകൾ വളരെ സുരക്ഷിതമാണ്.
തുരുമ്പിക്കാതെ ദീർഘകാലം നിലനിൽക്കുമെന്നതും ടിൻ കാനിന്റെ പ്രത്യേകതയാണ്.
ജാംഷഡ്പൂരിൽ ടാറ്റായുടെ ഉരുക്കു നിർമ്മാണ വ്യവസായം ആരംഭിച്ചപ്പോൾ, അതോടൊപ്പം ഒരു ടിൻ പ്ലേറ്റ് ഫാക്ടറിയും രൂപം കൊണ്ടിരുന്നു.
ക്രമേണ,അലുമിനിയം, നാകം, ചെമ്പ്, ടിൻ തുടങ്ങിയവയെ അടിസ്ഥാനമാക്കിയ വ്യവസായങ്ങളും ഇന്ത്യയിൽ വികസിച്ചു.
ആദ്യകാലങ്ങളിൽ കേരളത്തിൽ നിന്നും കശുവണ്ടി കയറ്റുമതി ചെയ്തിരുന്നത് ടിൻ കാനുകളിലായിരുന്നു.
നിരവധി ചെറുകിട ടിൻ കാൻ നിർമ്മാണ കമ്പനികൾ കശുവണ്ടി വ്യവസായകേന്ദ്രമായ കൊല്ലത്തും പരിസരപ്രദേശങ്ങളിലും പ്രവർത്തിച്ചിരുന്നു.
അവലംബം പുറം കണ്ണികൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ പ്ലേറ്റ് വ്യവസായം ടിൻ പ്ലേറ്റ് വ്യവസായം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡാനിയൽ ബാലാജി
പ്രശസ്തനായ തെന്നിന്ത്യൻ ചലച്ചിത്ര 
അഭിനേതാവായിരുന്നു ടി.സി.ബാലാജി എന്നറിയപ്പെടുന്ന ഡാനിയേൽ ബാലാജി(1975-2024) വേട്ടയാട് വിളയാട് എന്ന കമലഹാസൻ ചിത്രത്തിലെ വില്ലൻ വേഷത്തിൽ ശ്രദ്ധേയനായി.
പൊല്ലാത്തവൻ, വട ചെന്നൈ, ബിഗിൾ, മായവൻ എന്നിവയാണ് ബാലാജിയുടെ പ്രധാന സിനിമകൾ.
2000-2001 കാലയളവിൽ സൺ ടിവിയിൽ സംപ്രേഷണം ചെയ്ത ചിത്തി എന്ന സീരിയലിലൂടെ വെള്ളിത്തിരയിലെത്തി.
2001-2002 വർഷത്തിൽ അലഗൽ 
എന്ന തമിഴ് സീരിയലിലും അഭിനയിച്ച
ടി.സി.ബാലാജി ചിത്തി സീരിയലിലെ 
കഥാപാത്രമായ ഡാനിയേൽ പേരിനൊപ്പം
ചേർത്ത് ഡാനിയേൽ ബാലാജി എന്ന പേരിലറിയപ്പെട്ടു.
2003-ൽ റിലീസായ ഏപ്രിൽ മാദത്തിൽ 
എന്ന തമിഴ് സിനിമയിലൂടെ ചലച്ചിത്ര രംഗത്തെത്തി.
കാതൽ 
കൊണ്ടേൻ എന്ന ധനുഷ് ചിത്രത്തിലെ
ചെറുവേഷത്തിൽ തുടക്കം.
പിന്നാലെ സൂര്യ നായകനായ കാക്ക കാക്ക
സിനിമയിലെ പോലീസ് വേഷത്തിൽ ശ്രദ്ധേയനായി.
വേട്ടയാട് വിളയാട് എന്ന സിനിമയിൽ കമലഹാസൻ്റെ വില്ലനായി തമിഴ് സിനിമയിൽ 
പ്രശസ്തനാവുകയും പിന്നീട് വില്ലൻ വേഷങ്ങളിലൂടെ തമിഴ് സിനിമയിൽ സജീവമാകുകയും ചെയ്തു.
2004-ൽ റിലീസായ മമ്മൂട്ടി ചിത്രമായ
ബ്ലാക്ക് എന്ന സിനിമയിലൂടെ മലയാളത്തിലെത്തി.
ദക്ഷിണേന്ത്യയിലെ എല്ലാ ഭാഷകളിലും അടക്കം ഇതുവരെ 40 സിനിമകളിൽ 
അഭിനയിച്ചിട്ടുണ്ട്.
കമലഹാസൻ ഉപേക്ഷിച്ച മരുതനായകം എന്ന സിനിമയുടെ പ്രൊജക്ട് മാനേജരായാണ് വെള്ളിത്തിരയിൽ
എത്തിയതെങ്കിലും പിന്നീട്
സിനിമ അഭിനയം തിരഞ്ഞെടുക്കുകയായിരുന്നു.
2024 മാർച്ച് 29ന് ഹൃദയാഘാതത്തെ
തുടർന്ന് 48-മത്തെ വയസിൽ അന്തരിച്ചു.
അവിവാഹിതനാണ് ചലച്ചിത്രങ്ങൾ വർഷം ചിത്രം വേഷം ഭാഷ കുറിപ്പുകൾ 2003 ഏപ്രിൽ മാധത്തിൽ തമിഴ് കാതൽ കൊണ്ടേൻ പോലീസ് ഇൻസ്പെക്ടർ തമിഴ് കാക്ക കാക്ക ശ്രീകാന്ത് തമിഴ് 2004 ബ്ലാക്ക് ഏഴുമലൈ മലയാളം 2005 ഘർഷണ ശ്രീകാന്ത് തെലുഗു 2006 നവംബർ റെയിൻ മട്ടാഞ്ചേരി ദാദ മലയാളം വേട്ടയാട് വിളയാട് അമുധൻ സുകുമാരൻ തമിഴ് 2007 പൊല്ലാതവൻ രവി തമിഴ് ചിരുത ബീക്കു തെലുഗു 2009 മുതിരൈ അഴക് തമിഴ് ഭഗവാൻ സൈഫുദ്ദീൻ മലയാളം ഡാഡി കൂൾ ശിവ മലയാളം 2011 കിരാതക സീന കന്നഡ മിതിവേദി അശോക തമിഴ് ക്രൈം സ്റ്റോറി മലയാളം 2012 12 അവേഴ്സ് ആന്റണി രാജ് മലയ് മറുമുഖം മെയ്യഴകൻ തമിഴ് 2013 പൈസ പൈസ ഓട്ടോ ഡ്രൈവർ മലയാളം ജ്ഞാന കിറുക്കൻ തമിഴ് നിർമ്മാണത്തിൽ ഡവ് കന്നഡ നിർമ്മാണത്തിൽ ശിവാജിനഗര കന്നഡ നിർമ്മാണത്തിൽ അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഡാനിയൽ ബാലാജി
ഡാനിയൽ ഡീഫോ ഇംഗ്ലീഷ് വിലാസം https://ml.wikipedia.org/wiki/Daniel_Defoe
ഇംഗ്ലീഷ് സാഹിത്യകാരനായ ഡാനിയൽ ഡീഫോ 1660-ൽ ലണ്ടനിൽ ജനിച്ചു.
ലണ്ടനിലെ ചാൾസ് മോർട്ടൻസ് അക്കാഡമിയിൽ വിദ്യാഭ്യാസം പൂർത്തിയാക്കി.
മേരി ടഫ്ലിയെ വിവാഹം കഴിച്ചു; ഏഴു കുട്ടികളുടെ പിതാവായി .
കുറേക്കാലം ഹോസിയറി നിർമാതാവും കച്ചവടക്കാരനുമായി ഇദ്ദേഹം ജോലി ചെയ്തു ജീവിത രേഖ
1692-ൽ നിർധനനായി.
അതിനുശേഷം റ്റിൽബെറിയിലെ ഒരു ഓടു നിർമ്മാണശാലയുമായി ബന്ധപ്പെട്ടു പ്രവർത്തിച്ചു.
അവിടെയും പരാജയമായിരുന്നു ഫലം.
ദ് ഷോർട്ടസ്റ്റ് വേ വിത് ഡിസെന്റേഴ്സ് രചിച്ചതിന്റെ പേരിൽ 1703-04 കാലത്ത് ജയിൽവാസമനുഭവിക്കേണ്ടിവന്നു.
തുടർന്ന് ഏഴുവർഷക്കാലം റോബർട്ട് ഹാർലി പ്രഭുവിനുവേണ്ടി രാഷ്ട്രീയ വിഷയങ്ങൾ കൈകാര്യം ചെയ്തു.
ഇക്കാലത്തു തന്നെ ദ് റെവ്യു ഒഫ് ദി അഫയേഴ്സ് ഒഫ് ഫ്രാൻസ് ആൻഡ് ഒഫ് ആൾ യൂറോപ്പ് എന്ന ആനുകാലികത്തിന്റെ എഡിറ്ററായും പ്രവർത്തിച്ചു.
ദ് മാനുഫാക്ചറർ എന്ന പ്രസിദ്ധീകരണത്തിന്റെ എഡിറ്റർ, ഡയറക്ടർ എന്നീ നിലകളിലും പ്രവർത്തിച്ചിട്ടുണ്ട്.
ഡിഫോയുടെ കാഥാകൃതികൾ ദ് ലൈഫ് ആൻഡ് സ്ട്രെയ്ഞ്ച് സർപ്രൈസിംഗ് അഡ്വെഞ്ചേഴ്സ് ഒഫ് റോബിൻസൺ ക്രൂസോ (1719) മെമ്മൊയേഴ്സ് ഒഫ് എ കവലിയർ (1720) ദ് ഫോർച്യൂൺസ് ആൻഡ് മിസ്ഫോർച്യൂൺസ് ഒഫ് ദ് ഫെയ്മസ് മോൾ ഫ്ളാൻഡേഴ്സ് (1722) ദ് ഹിസ്റ്ററി ആൻഡ് റിമാർക്കബിൾ ലൈഫ് ഒഫ് ദ് ട്രൂലി ഓണറബിൾ കേണൽ ജാക് (1722) എ ന്യൂ വോയേജ് റൌൺഡ് ദ് വേൾഡ് (1724)
എന്നിവയാണ് ഡാനിയൽ ഡീഫോയുടെ കഥാകൃതികളിൽ പ്രധാനം.
ഇക്കൂട്ടത്തിൽ റോബിൻസൺ ക്രൂസോയാണ് ഏറ്റവും കൂടുതൽ പ്രചാരം നേടിയത്.
ഡാനിയൽ ഡീഫോ കാലത്തെ അതിജീവിച്ചത് ഈ കൃതിയിലൂടെയാണെന്നു നിസ്സംശയം പറയാം.
റോബിൻസൺ ക്രൂസോ എന്നകൃതി
സഞ്ചാരസാഹിത്യം , കുറ്റവാളികളുടെ സാഹസിക കഥകൾ , സാമൂഹികശാസ്ത്രാധിഷ്ഠിതമായ നിബന്ധങ്ങൾ തുടങ്ങി അക്കാലത്തു പ്രചാരത്തിലിരുന്ന നിരവധി സാഹിത്യരൂപങ്ങളുടെ സങ്കേതങ്ങൾ ഈ കൃതിയുടെ രചനയിൽ ഇദ്ദേഹം ഉപജീവിക്കുകയുണ്ടായി.
താൻ പിറന്നുവീണ മധ്യവർഗ പരിതാവസ്ഥയ്ക്കെതിരെ വിവേകശൂന്യമായി പൊരുതുന്ന ഒരു സാമൂഹികായോഗ്യനാണ് (social misfit) ഇതിലെ നായകൻ.
കോളോണിയലിസം, ക്യാപ്പിറ്റലിസം, പ്യൂരിറ്റൻ ആത്മീയത, സാമ്രാജ്യത്വം തുടങ്ങിയ ചരിത്രപ്രതിഭാസങ്ങളുടെയും ചിന്താധാരകളുടെയും അന്തഃസത്ത തന്റെ നായകന്റെ സൃഷ്ടിയിൽ നോവലിസ്റ്റ് ഒളിപ്പിച്ചുവച്ചിരിക്കുന്നതായി നിരൂപകന്മാർ ചൂണ്ടിക്കാണിക്കുന്നു.
ക്രൂസോയെപ്പോലെ തന്നെ ഏകാന്തതയിൽ തപ്പിത്തടയാൻ വിധിക്കപ്പെട്ടവളാണ് മോൾ ഫ്ലാൻഡേഴ്സും .
അവളുടെ ലൈംഗിക സാഹസികതയും കുറ്റകൃത്യങ്ങളും അവളുടെ ജീവിതത്തെ ദുരിതപൂർണമാക്കിത്തീർക്കുന്നു.
ഈ നോവലിന്റെ രചനയിൽ അന്തർധാരയായി വർത്തിക്കുന്ന മനഃശാസ്ത്രപരമായ അപഗ്രഥനരീതി പിൽക്കാലത്ത് ജെയിംസ് ജോയ്സ് , വെർജീനിയ വുൾഫ് എന്നിവരുടെ കൃതികളിൽ പൂർണവളർച്ച പ്രാപിക്കുകയുണ്ടായി.
ഡീഫോയുടെ കഥാകൃതികളിൽ ഇതിവൃത്തത്തിന്റെ ദൃഢബദ്ധതകൊണ്ട് ഏറ്റവും ശ്രദ്ധേയമായത് എ ജേണൽ ഒഫ് ദ് പ്ലേഗ് ഇയർ ആണെന്നു പറയാം.